Newsgroup: italia.trieste.discussioni
Titolo: Putiza o Gubana ?

Tempo fa sul ng qualchedun domandava come che se fà la Putiza; eco
qua.....Quanto xe scrito, xe trato dal libro ."Ocio a la Jota" de Cesare
Fonda, Edizioni Alabarda Trieste. Volume Quinto pag.
96..................."Per saver se xe nata prima la Putiza o la Gubana
convien considerar el ripien, che el xe sicuro la roba più importante. E
alora se osserva che ne le ricete de le prime Gubane nò esisti ciocolata,
gnanca in quele che nel titolo le ga anche el secondo nome de "Presnitz". La
prima riceta de una Gubana co' la ciocolata xe quela che ga scrito la nona
de la siora Giorgia Luzzato- Guerrini Rossaro che, con tanti cognomi, inveze
che una baba sola la gaveria  podu' esser benissimo tre. A'sto punto,però,
uno poderia pensar che la Putiza triestina, che no'  pol far de meno de
tanta ciocolata, la pol esser una variante rica de la Gubana goriziana. Chi
disi de no, possibilissimo.Solo che mi credo l'oposto: che la Gubana no' sia
altro che una variante povera de la Putiza triestina, e questo pervia che xe
assai facile che un dolze caro el vegni semplificà per sparagnar, pitosto
che sucedi rl contrario. Anzi, questa xe una regola, pròprio. Ben: la Gubana
moderna ga dentro quasi tuto quel che ga la Putizza triestina ma i suoi
ingredienti i par sielti  aposta de un pasticer particolarmente  titaca,
come che podè controlar qua de soto.------------RIPIEN DE LA PUTIZA
TRIESTINA--: meza cichera de mandorle brustolade sfregolade--meza cichera de
nose sfregolade--una cichera de biscoti sfregoladi--mezza cichera de
zibibe--meza cichera de pignoi--un pugneto de cedrini--una cichera de
ciocolata gratada--ras'ciadura de limon-- rum-- zuchero. DIFERENZE NEL RIPIN
DE LA GUBANA MODERNA:--Pangratà inveze de biscoti sfregoladi--gnente
mandorle e più nose--metà ciocolata--trapa inveze de rum. Dopo ghe vol
considerar anche questo: che le robe più care che se meti dentro la Putiza -
o sià la ciocolata e el rum - le sbarcava qua a Trieste e nò a Gorizia o a
Cividal, e per quel che riguarda el zuchero, pò Trieste gaveva adiritura
fabriche sue"..................Questo xe quando scrivi el Fonda, se pol
crederghe!.......spero che a qualchedun ghe servi.........Ciau Siba.

Fonda, Edizioni Alabarda Trieste. Volume Quinto pag.
non so se Cesare leggi, spero de si... comunque....
CIAO CESARE!!!! son Livio, l'amico de Roby (fio de Dante e Livia)
Spero che desso vadi tutto ben...
Ara che dovemo finir la discussion sulla pasta e fasoi coi
pedoci...(per chi che no la ga mai magnada... ESAGERATAAA)
Ciao
-- 
             '''
            (@ @)
+-----oOO----(_)-----------+
Livio (Trieste)  
lg...@iol.it
+------------------oOO-----+
           |__|__|
            || ||
           ooO Ooo

 Tempo fa sul ng qualchedun domandava come che se fà la Putiza;
per veder come che se fazeva una volta, go tirà fora Caterina Prato,22 a
edizion, 1893, Graz - Trieste Libreria Schimpff ( che po xe diventà
Borsatti) traduzione italiana:
Pasta detta Potize:
 Alle noci: .. solita pasta.. ripieno di noci: 1 zucchero, noci, cannella e
scorza limone o arancio 2.miele, noci,cannella, pimento,brocche di garofano
in polvere, scorza limone o arancio, rum e vino 3 noci con fiordilatte
bollente, miele, rum e droghe
Con ripieno di semi di papavero: (  4 varianti coi semi de papavero)
Con mandorle e zibibbo: zibibbo, rum,mandorle, citronata e zucchero
 In più ghe xe una rizeta; Focaccia al lardo ( Potitze) salada: pasta al
lievito con dentro lardo e prezzemolo.
Insoma, per la Prato l'importante de la putizza xe che la sia rodolada a
forma de cagoia, ma ela no ghe meti ciocolata. Sule gubane no so gnente, le
go sempre comprade pronte, mai viste farle in casa, anche mia nona che la
gaveva parenti furlani ( a Cormons) no la me ga mai parlado de gubane fate
in casa. qua ghe volessi un furlan che no contassi come che fazeva le sue
none una volta.
Verderò ancora se trovo rizete de mia nona scrite a man ( ogni tanto trovo
qualche pagineta cussì piegada nei libri de cusina)
Bon apetito!
--
Elisabetta Marcovich
Trieste
Nota: " brocche di garofano" difati mia nona ale puntine de disegno ghe
diseva "brochete"